**JU GIMNAZIJA ”SLOBODAN ŠKEROVIĆ”**

**PODGORICA**

**AKCIONI PLAN**

**IMPLEMENTACIJA KLJUČNIH KOMPETENCIJA U 2020/21. školskoj godini**

Autori:

Zoja Bojanić Lalović, direktorica

Gordana Arsović, pedagog

Irena Pavlović, profesorica C-SHB jezika i književnosti

Ivana Vujović Ilić, profesorica italijanskog jezika

Katarina Popović, profesorica engleskog jezika

JU Gimnazija “Slobodan Škerović“ opredijeljena je da u procesu planiranja, programiranja i relizacije učenja i nastave uvede razvoj ključnih kompetencija kod učenika, i spremna je da odgovori na potrebe učenika, roditelja i lokalne zajednice, uz poštovanje opštih ciljeva i ishoda obrazovanja i vaspitanja

Gimnazija “Slobodan Škerović” kroz vaspitno-obrazovni proces, te stvaranje podsticajne sredine za učenje i sigurnog školskog okruženja, nastoji da svoje učenike pripremi za život i rad u društvu budućnosti. Osnovni cilj je razvijanje samosvjesnih, autonomnih i svestranih ličnosti učenika, budućih društveno odgovornih građana, osposobljenih za rješavanje realnih životnih problema i spremnih na cjeloživotno učenje.

Gimnazija “Slobodan Škerović” ima 72 odjeljenja (opšta gimnazija, matematička, sportska i dvojezična gimnazija), a ono što sa ponosom ističemo jeste činjenica da se broj učenika iz godine u godinu povećava. Imajući u vidu veliki broj učenika, nastava se realizuje u dvije smjene.

U našoj Školi poseban akcenat se stavlja na realizaciju vannastavnih aktivnosti kroz koje naročito do izražaja dolazi timski rad nastavnika i učenika i rad sa talentovanim učenicima. U Školi postoje 32 sekcije koje imaju svoje redovne godišnje aktivnosti i na taj način učenici svoja interesovanja ispoljavaju na koristan i zanimljiv način. Upravo kroz vannastavne aktivnosti nastojimo da ostvarimo gore navedene ciljeve i njegujemo i razvijamo ključne kompetencije kod naših učenika, trudeći se da podignemo svijest o postojanju i važnosti istih.

O uspješnosti vannastavnih aktivnosti svjedoči, prije svega, brojnost sekcija i članova koji se iz godine u godinu povećava. Ovakav pozitivan trend posljedica je pozitivnih iskustava koja članovi sekcija stiču i nesebično dijele sa ostalim učenicima, kako u formalnoj (svečanost predstavljanja sekcija učenicima prvog razreda) tako i u neformalnoj komunikaciji, ohrabrujući ih da i sami daju svoj doprinos i uključe se u aktivnosti.

|  |  |  |  |  |  |
| --- | --- | --- | --- | --- | --- |
| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| **STRATEŠKA AKTIVNOST** | | | | | |
| Podizanje Nivoa svijesti o značaju kljucnih kompetencija i integracija istih u školsko učenje | Upoznavanje Nastavničkog vijeća o ključnim kompetencijama | Direktorica  Tim profesora koji su pohađali seminar “Ključne kompetencije-nastava kroz kurikulume, procjenjivanje i evaluacija na nivou institucije” | Prvi klasifikacioni period | - Evropski okvir ključnih kompetencija za cjeloživotno učenje  - Crnogorski okvirni program ključnih kompetencija  - Indikatori i protokol za praćenje integracije ključnih kompetencija u školsko učenje (na nivou škole). | Broj obučenih profesora |
| Formiranje Tima profesora iz oblasti prirodnih nauka | Profesori prirodnih nauka | Prvi klasifikacioni period | - Evropski okvir ključnih kompetencija za cjeloživotno učenje  - Crnogorski okvirni program ključnih kompetencija  - Indikatori i protokol za praćenje integracije ključnih kompetencija u školsko učenje (na nivou škole). | Broj učesnika koji su delegirani za realizaciju aktivnosti |
| Razrada Plana aktivnosti vezanih za integraciju ključnih kompetencija | Direktorica,  stručni aktivi | Prvi klasifikacioni period | Godišnji plan rada Škole  Sveske stručnih aktiva | Ključne kompetencije su uvrštene u različite oblasti vaspitno-obrazovnog procesa |
| Upoznavanje učenika o ključnim kompetencijama i planiranim aktivnostima na nivou škole | Tim profesora za realizaciju aktivnosti | Drugi klasifikacioni period | - Evropski okvir ključnih kompetencija za cjeloživotno učenje  - Crnogorski okvirni program ključnih kompetencija  - Indikatori i protokol za praćenje integracije ključnih kompetencija u školsko učenje (na nivou škole). | Broj informisanih učenika |
| Formiranje Tima učenika | Tim profesora za realizaciju aktivnosti | Drugi klasifikacioni period | Primjeri dobre prakse | Broj učenika koji učestvuju u realizaciji aktivnosti |
| Upoznavanje roditelja o planiranim aktivnostima | Odjeljenske starješine  Savjet roditelja | Drugi klasifikacioni period | Primjeri dobre prakse  Plan aktivnosti vezanih za integraciju ključnih kompetencija | Broj informisanih roditelja |
| **AKTIVNOST: *VEČERI PRIRODNIH NAUKA*** | | | | | |
| Organizovanje večeri prirodnih nauka   * BIOLOGIJA * HEMIJA * FIZIKA * MATEMATIKA * INFORMATIKA | * Praktična primjena stečenih znanja * Razvijanje vještina učešća u javnoj, masovnoj i međukuturalnoj komunikaciji koristeći vizuelni, zvučni/audio i digitalin material u disciplinama i kontekstima * Afirmacija naučne istine,značaja i relevantnosti naučnih istraživanja * Razvijanje strategije komuniciranja i uspostavljanja interakcija putem digitalnih tehnologija * Promovisanje pozitivnog sistema vrijednosti o ličnoj, društvenoj i fizičkoj dobrobiti i saradnji * Promovisanje značaja odgovornog odnosa prema ekološkim i problemima savremenog drušva promovišući pricipe održivog razvoja * Razmjenjivanje kulturnih i drugih stvaralačkih iskustava u školi, zajednici i šire | Profesori prirodnih nauka   * BIOLOGIJA * HEMIJA * FIZIKA * MATEMATIKA * INFORMATIKA | Treći i četvrti  klasifikacioni period | Primjeri dobre prakse  Udžbenici  Stručna literatura  (pogodna za vannastavne aktivnosti)  Oprema za realizaciju ogleda, vježbi, eksperimenata i tehnološkoh dsdtignuća  Adekvatan prostor | Pripreme  Objave  Izvještaji  Fotografije  Broj održanih večeri  Broj učenika – učesnika  Broj posjetilaca  Medijska propraćenost |